Gislev: To gerningsmænd blev spottet midt i deres udåd, da de tirsdag klokken 8.30 blev set på Allegaarden i Gislev.

Ifølge politiets døgnrapport så anmelderen to mænd bøje sig ned ved siden af en sølvgrå Kia Ceed, som stod parkeret ved adressen. Efterfølgende kan anmelderen konstatere, at der mangler fire hjulbolte på forhjulet i førersiden.

Den ene mand beskrives som afrikansk af udseende, 18-19 år, kraftig af bygning samt iført en hættetrøje.

Den anden beskrives som afrikansk af udseende, 18-19 år, spinkelt bygget samt iført en hættetrøje.

- Dem skal vi jo selvfølgelig se, om vi kan finde. Signalementet er desværre noget sparsomt, og vi har ikke yderligere oplysninger. Så vi er nok afhængige af, at nogen kan komme med yderligere oplysninger, siger Hans Erik Brendholm, Fyns Politi.